1370.

Godina **1370** (**[[rimski brojevi|MCCCLXX]]**) bila je redovna godina koja počinje u utorak (1. jan./sij. po julijanskom kalendaru).

## Događaji
### Januar/Siječanj &ndash; Mart/Ožujak
* 24. 1. - Karlo Drački se u Napulju oženio Margaretom Dračkom
* 18. 2. - Bitka kod Rudaua, Tevtonski vitezovi porazili Litvance.
* mart - Car Jovan V napušta Rim - ide u Napulj, zatim preko Ankone stiže u Veneciju (prvi vizantijski car u tom gradu).

### April/Travanj &ndash; Jun/Lipanj
* 8. 4. - Papa šalje pisma na više adresa kako bi omeo planirani brak kćerke Gregorija II Šubića, koja je živela na dvoru bana Tvrtka za sina srpskog kralja, Marka Mrnjavčevića.
* ca. travanj - Papa Urban V. osujetio bračnu vezu Mrnjavčevića i Šubića, koju je planirao ban Tvrtko.
* 10. 4. - Timur zavladao Transoksijanom i uzeo titulu emira (vlada do smrti 1405). 
* april - Kralj Vukašin Mrnjavčević izdaje povelju Dubrovčanima, ne pominjući cara Uroša.
* 21. 5. - Car Jovan V se sporazumeo sa Mlečanima da im da Tenedos za krunske dragulje, šest praznih brodova i 25.000 dukata. Međutim, njegov sin Andronik, regent u Carigradu, odbija to izvršiti, tako da će Jovan jedno vreme biti pritvoren u Veneciji kao nesolventan dužnik.
* 24. 5. - Ugovor iz Stralsunda okončava devetogodišnji rat između Danske kralja Valdemara IV i Hanze koja je ponovno stekla trgovinske povlastice.

### Jul/Srpanj &ndash; Septembar/Rujan
* polovina godine - Sanko Miltenović se poslednji put pominje živ - Mavro Orbin piše da je stradao kod Trebinja pustošeći Altomanovićevu teritoriju (do 1372?).
* leto - Ban Tvrtko ugovorio mir sa Nikolom Altomanovićem, Dubrovčani nisu obuhvaćeni.
* 5. 9. - Papa Urban V. otplovio iz Italije u Francusku, u Avinjonu je 27-og (ubrzo zatim se teško razboleo). 
* 19. 9. - Francuski grad Limoges pao nakon opsade, Edward Crni Princ masakrirao nekoliko hiljada stanovnika. Inače, Bertrand du Guesclin, "Orao Bretanje", postaje *[[Connétable de France]]*.

### Oktobar/Listopad &ndash; Decembar/Prosinac
* jesen - Nikola Altomanović pojačava napade na Dubrovačku Republiku (Radin Dubravčić), jer mu ovi ne žele davati Svetodmitarski dohodak, koji pripada caru Urošu. 
* 20. 10. - Filip II od Taranta, titularni latinski car Konstantinopolja, oženio se sa Elizabetom Slavonskom.
* 5. 11. - Umro poljski kralj Kazimir III. Veliki, poslednji Pjast. Nasleđuju ga sestra Elizabeta Kujavska i njen sin Ludovik I. Veliki, mađarsko-hrvatski kralj - okrunjen u Krakovu 17. 11.. 
** Ludovik/Ljudevit se nakon ovoga bavi Poljskom, zapadnom Evropom i Italijom, zanemarujući Balkan, na kome se razmahala osmanska pretnja.
* krajem godine? - Manojlo, mlađi sin Jovana V, koji upravlja Solunom, otkupio je oca u Veneciji.
* decembar - Knez Lazar Hrebeljanović uzeo tvrđavu Rudnik Nikoli Altomanoviću.
* 19. 12. - Umro je papa Urban V. (beatificiran 1870).
* 30. 12. - Kardinal Pierre Roger De Beaufort, nećak Klementa VI., postaje papa Grgur XI., poslednji avinjonski papa (do 1378, prešao u Rim 1377).

### Kroz godinu
* Stjepan Vuk Kotromanić napadao brata Tvrtka uz pomoć ugarskog kralja, Stjepan Rajković odbranio Bobovac, braća se ubrzo mire.
* 1370/71 - Kotor se predao u zaštitu ugarskom kralju Ludvigu, zbog slabosti cara Uroša (bio pod vladavinom Nemanjića od oko 1185.). Nakon decenije ratovanja i gubitka trgovine u zaleđu privredna aktivnost je opala.
* Ivan Paližna postaje vranski prior. 
* Jovan V Paleolog se vratio u Carigrad s neuspešnog putovanja po zapadu.
* Počinju glavni radovi na pariskoj Bastilji.
* Papa Urban je u Italiji odobrio Brigiti Švedskoj pravila Reda najsvetijeg spasitelja, poznatijeg kao brigitinke.
*  Crkva Svetog Đorđa u Rečanu severoistočno od Prizrena je živopisana – nepoznati vojvoda ktitor je umro u decembru ove godine. Oko ove godine se živopisalo i kod Ohrida: Bogorodica Bolnička, pećinska crkvica u Peštanima, Sveti Dimitrije (1360-70), Bogorodica Čelnica.

## Rođenja

* jul - Katarina Ugarska, nasljednica trona († 1378)
* Sandalj Hranić Kosača, humski plemić († 1435)
* Jovan VII Paleolog, vizantijski car († 1408)
* Gattamelata, kondotijer († 1443)
* pribl. - Dominik iz Dubrovnika, liječnik i medicinski pisac († 1427)

## Smrti

* 23. 5. - Toghun Temür, Uhantu Han, poslednji juanski car Kine (* 1320)
* 5. 11. - Kazimir III Veliki, kralj Poljske (* 1310)
* 19. 12. - Urban V., papa (* 1310)

## Reference

* Vjekoslav Klaić, Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409) (archive.org)